Llíria impulsa el projecte de Camins Escolars Segurs
Sin fecha

Segons ha anunciat el regidor de Mobilitat Sostenible de Llíria, Paco García, “les famílies dels sis col·legis la localitat tindran l'oportunitat d'opinar, per a desenvolupar el projecte participatiu Camins Escolars Segurs, sobre els trajectes que realitzen els xiquets i xiquetes de les seues cases al col·legi, el mitjà de desplaçament que utilitzen, si van sols/es o acompanyats/ades, el temps que tarden a realitzar els seus recorreguts, les problemàtiques que existixen en els entorns de les seues escoles i les millores que es podrien escometre”.

“Este projecte ja ha sigut presentat en primera instància a les direccions dels centres educatius, on es va donar trasllat dels objectius del mateix i es va explicar la metodologia de treball que s'anava a seguir per a la seua implantació al municipi”, ha apuntat García.

Amb l'ajuda de plànols i una xicoteta enquesta, es recollirà una mostra de dades sobre la mobilitat escolar d'estos col·legis d'infantil i primària, seleccionats per la seua ubicació en diferents zones del nucli urbà: CEIP Sant Miquel, Santa Ana, CEIP Sant Vicent, Francisco Llopis, CIEM Unió Musical i El Prat.

Les jornades de participació i les enquestes es duran a terme durant el pròxim mes de setembre, coincidint amb la volta al col·legi dels escolars.

“Des de les regidories d'Educació i Mobilitat Sostenible, es vol agrair a les direccions dels centres la seua col·laboració i a totes les famílies que estiguen disposades a participar facilitant-nos informació sobre les seues experiències diàries i les dels seus fills i filles”.

En el següent enllaç es pot vore en què consistix el projecte de camins escolars segurs mitjançant un mapa interactiu de la DGT:

http://www.dgt.es/PEVI/contenidos/Externos/recursos/infancia/camino\_esc…